Odense Adresse-Contoirs Efterretninger, 1847-04-06
Ved et Møde, der i dette Foraar afholdtes i det fyenske Brandassurance-Selskab, vedtoges, at sammes Love skulde underkastes et Gjennemsyn, hvorved de Bestemmelser, der i de senere Aar havde faaet Lovskraft, bleve tilføiede paa passende Steder. For at iværksætte dette, valgtes en Committee, bestaaende af Kammerraad Hillerup, Proprietair Langkilde til Juulskov, Proprietair Berg til Huuderupgaarden, Stænderdeputeret, Maaløe og Forvalter Plesneer, og denne overdrog man tillige, at udarbeide et Forslag, om de Jndtægter, der skulde tilflyde Reservefondet, og om sammes fremtidige Stilling til Selskabets øvrige Pengevæsen. Committeen har nu tilendebragt dette Arbeide, og bestemt sig for, inden det underkastes den endelige lovbefalede Prøve, at bringe Udkastet til samtlige Medlemmers Kundskab; hvilket herved skeer, idet man som Bilag lader det følge Stiftets Aviser. Den har besluttet sig hertil, i det Haab og med den Opfordring til de Medlemmer, der føle sig kaldede til at meddele Committeen grundede bemærkninger, at disse da, i saa Tilfælde, snarest muligt vilde fremsende samme, for at de endnu i rette Tid kunde prøves og mueligen benyttes ved den Behandling, der endnu forestaaer Udkastet. Enhver der interesserer sig for denne Sag vil, ved at sammenligne nærværende Arbeide med de nugjældende Love, der vedtoges 1839, let opfatte Forskjellen, imellem begge. Committeen ansaae det nemlig for hensigtsvarende, naar den, idet den vedføiede Lovene de senere Bestemmelser, tillige ordnede Paragrapherne saaledes, at de forskjellige Afsnit fulgte i en vis tilsvarende Orden. Saaledes har man af de ældre 88 6,14 og 15, dannet 5 nye, nemlig § 6, 7, 8, 9 og 10, der nu afhandle Alt hvad der vedkommer Selskabets vekonomiske Forhold. Ligeledes forekom det noget modsigende, at den ældre Lov omtalte Forretningsmændene, der vælges af General- og Repræsentantforsamlingen, førend man var bekjendt med disse. Dette er nu forandret, da § 11 og 12 omhandle de nævnte Forsamlinger og § 13 Forretningsmændene. De følgende 88 indeholde Jnteressenternes Forpligtelser, Forretnings mændenes Sallair, Formandens og Secretairens Meddelelser til Selskabet, og dernæst komme de øvrige tilbageværende 88 af de gamle Love i den samme Orden som hidtil. Committeen antager ikke, at der kan indvendes Noget imod denne Forandring, da det giver en lettere Oversigt, naar de forskjellige Materier afhandles i særegne Afsnit, der hver for sig danne en særskilt, det Hele underordnet Afdeling. Men Hensyn til Lovenes Jndhold, da har Opmærksomheden i Særdeleshed været henvendt paa det aarlige Bidrag, og Reservefondets Forhold til Selskabets vekonomiske Status, og man har forsøgt at udfinde en Maade og en Maalestok for Bidragene og disses Anvendelse, der med det mindst muelige Pengebeløb, sikkrede Selskabets fremtidige Existence. Man har saaledes foreslaaet, at det aarlige ordinaire Bidrag nedsættes til 12 Rbs. og efter Omstændighederne til 8 Rbs. af hvert 100 Rbd., og at Reservefondet herefter, alene stiger ved Rente og Rentes Rente af de dertil hørende Capitaler; dog saaledes, at selve Renten i Nødens Tid kan benyttes til det løbende Aars Udgifter. Committeen nærede vel nogen Betænkelighed ved at optage dette, men ved at tage Hensyn til den store Beholdning der for Øieblikket findes i Kasserne, maatte man, idet man indrømmede Muligheden af en saadan Nedsættelse, tillige erkjende, at Nutidens Jnteressentere, der have bidraget til at samle Fondene, have større Ret til dem end Fremtidens. Efter det sidste aarlige Regnskab, var Kassebeholdningen den 1 Juli 1847, i det disponible Fond 26,242 Rbd. 3 Mk. 11 s. og i Reserve fondet 21,652 Rbd. 3 Mk. 8 s., og hertil kommer endnu dette Aars Bidrag, der i det mindste beløber sig til 23,000 Rbd. Man antog, at da denne Kassebeholdning, endog uden at tage Hensyn til Aarets Jndtægt, der skal afholde sammes Brandskader, fornemmelig er samlet i de forløbne 9 Aar, ved et Bidrag af 16 Rbs. af hvert 100 Rbd., at man da ikke kan ansee det som noget ubetimeligt Project, i Særdeleshed, da der altid kan recurreres til andre Udveie. Committeen maa dog bemærke, at 3,434 Rbd. 3 Mk. 3 s. af den anførte Beholdning ere indbetalte ved extra Paalæg, der 3 Gange ere hævede i den forløbne Tid, nemlig 1838, med 8 Rbs., 1839 med 2 Rbs. og 1841 med 2 Rbs. Kassebeholdningen er altsaa samlet i de sidste 4 eller 5 Aar. Man har paa Grund heraf foreslaaet, at nedsætte det ordinaire Bidrag til omtalte 12 Rbs., dog med den Modification kun at hæve det med 8 Rbs., naar det disponible Fonds Tilstand tillader et saadant yderlige Afslag. Dette Fond erholder iøvrigt fuldkommen Erstatning for Tabet derved, at de 4 Rbs. Forhøielses Bidrag af de nye Jnteressentere, og den ene Skilling, der hidtil er beregnet Reservefondet til Jndtægt, nu henvises hertil. Blandt de Anker man har fremført imod de gieldende Bestemmelser hører den, at Extrabidraget aarlig kunde kræves med 1 Rbd. af hver 100 Rbd. Assurancesum. Omendskjøndt Committeen maa ansee denne høie Ansættelse, der aldrig er eller kan blive anvendt, for saare uskyldig, saa meget mere som man i de 9 forløbne Aar ialt kun har hævet 12 Rbs. paa denne Maade; hvilket fordeelt udgjør 1 1/2 s. om Aaret af hvert 100 Rbd., saa er Bestemmelsen dog tillige unyttig, og man har derhos antaget, at 24 Rbs. ikke alene kunde være tilstrækkelige, men at der endogsaa aldrig er Udsigt til, at et saadant Paalæg i sin fulde Udstrækning nogensinde bliver nødvendigt. Dette er endnu mere sandsynligt, naar man tager Hensyn til den Udvei man i extraordinaire Tilfælde har henviist til, i det man søger saadanne Udgifter dækkede ved Reservefondets Rente, og Laan paa Activerne. Ledsaget af disse nødvendige Oplysninger fremlægge vi følgende Anders veielsen. Udkast, Love for det fyenske Brandassuranceselskab for Løsøre og Effecter. Selskabets Navn og Øiemed. Selskabet fører Navn af det fyenske Brandassurance-Selskab for Løsøre og Effecter. Dets Bestemmelse og Øiemed er, at Jnteressenterne i Fyen og Langeland indbyrdes forsikkre hinanden mod Tab ved Jldsvaade paa deres rørlige Eiendom. Enhver Jnteressent erholder herved Leilighed til at forsikkre sine rørlige Eiendele af Jnd- og Udboe, saasom Meubler og Effecter, torskne og utorskne Sædevare, Vogne og øvrige Avlsredskaber, Meieri- og Bryggerredskaber, samt Kreaturer m. m., til deres sande Værdi, for den mindst mulige aarlige Præmie, mod Jldsvaade, saaledes at han ved indtræffende Brandskade faaer det Forsikkrede erstattet af Foreningens Kasse eller de øvrige Jnteressentere, uden at lide noget væsentligt Tab, men endnu mindre derved erholder nogen Gevinst.